sagorsarker/bangla-wikipedia huggingface dataset:
উলুবেড়িয়া উত্তর বিধানসভা কেন্দ্র

উলুবেড়িয়া উত্তর (বিধানসভা কেন্দ্র) "(পূর্বে উলুবেড়িয়া নামে পরিচিত)" ভারতীয় পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। আসনটি তফসিলি জাতিভুক্ত মানুষদের জন্য সংরক্ষিত।
সীমানা পুনর্নির্ধারণ কমিশনের নির্দেশিকা অনুযায়ী, ১৭৭ নং উলুবেড়িয়া উত্তর বিধানসভা (এস.সি) কেন্দ্রটি আমতা-১ উন্নয়ন ব্লকের গ্রাম পঞ্চায়েতগুলি যেমন আমতা, ভান্ডারগাছা, চন্দ্রপুর, খরদাহ, রসপুর, সিরাজবাটী, উদাং-১ ও উদাং-২ এবং উলুবেড়িয়া-২ উন্নয়ন ব্লকের গ্রাম পঞ্চায়েতগুলি, যেমন: বাণীবন, বাসুদেবপুর, জোয়ারগড়ি, তেহট্ট কাঁটাবেড়িয়া-১, তেহট্ট কাঁটাবেড়িয়া-২ ও তুলসীবেড়িয়া নিয়ে গঠিত।
উলুবেড়িয়া উত্তর বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
ব্লেসিং মুজারাবানি

ব্লেসিং মুজারাবানি (জন্ম ২ অক্টোবর ১৯৯৬) একজন জিম্বাবুয়ীয় ক্রিকেটার। ২০১৪ সালের ৪ অক্টোবরে ২০১৭-১৮ লোগান কাপে রাইজিং স্টার্সের হয়ে প্রথম শ্রেনীর ক্রিকেটে অভিষিক্ত হন।
২০১৭ সালের ডিসেম্বরে মুজারাবানি দক্ষিণ আফ্রিকার বিপক্ষে একমাত্র টেস্ট ম্যাচের জন্য ডাক পান। ২৬ শে ডিসেম্বরে বক্সিং ডে টেস্টে দক্ষিণ আফ্রিকার বিপক্ষে অভিষিক্ত হন। 
২০১৮ সালের জানুয়ারিতে বাংলাদেশে অনুষ্ঠিত ত্রি-দেশীয় সিরিজের জন্য জিম্বাবুয়ের ওয়ানডে স্কোয়াডে ডাক পান। ১৫ জানুয়ারিতে বাংলাদেশের বিপক্ষে অভিষেক হয়।
কেয়ামত সে কেয়ামত তক

কেয়ামত সে কেয়ামত তক (কেয়ামত থেকে কেয়ামত পর্যন্ত) হচ্ছে ১৯৮৮ সালের একটি বলিউড প্রণয়ধর্মী চলচ্চিত্র। এটি মনসুর খান দ্বারা পরিচালিত, লিখিত এবং তার চাচা নাসির হুসাইন দ্বারা প্রযোজিত ছিলো। নায়ক হিসেবে ছিলেন আমির খান এবং নায়িকা ছিলেন জুহি চাওলা। চলচ্চিত্র মুক্তি পায় ২৯ এপ্রিল ১৯৮৮ তারিখে এবং চলচ্চিত্র-সমালোচকদের প্রশংসা পায়, এবং এটি ছিল একটি প্রধান বাণিজ্যিক সাফল্যলাভ করা চলচ্চিত্র। বাংলাদেশে এই চলচ্চিত্রটি "কেয়ামত থেকে কেয়ামত" (১৯৯৩) নামে পুনঃনির্মাণ করা হয় যেখানে সালমান শাহ এবং মৌসুমী অভিনয় করেন।
১৯৮৮ সালে "কেয়ামত সে কেয়ামত তক" দেশীয়ভাবে সংগ্রহ করে ৫ কোটি, এবং ছিল ব্লকবাস্টার, যার ফলে এটি এ বছরের তৃতীয় সর্বোচ্চ-রোজগার করা চলচ্চিত্র। যার আগে রয়েছে "তেজাব" এবং "শাহেনশাহ"। 
চলচ্চিত্রটি তেলুগু হিসেবে "আক্কাড়া আম্মায়ী ইক্কাড়া আব্বায়ী" নামে তৈরি করা হয়। যাতে আত্মপ্রকাশ ঘটে তেলুগু মেগাস্টার চিরঞ্জীবীর ভাই পবন কল্যাণ এর। চলচ্চিত্রটির আরেকটি পুনঃনির্মাণ বাংলাদেশে "কেয়ামত থেকে কেয়ামত" নামে ১৯৯৩ সালে বের হয়। যাতে আত্মপ্রকাশ করেন বাংলাদেশের সালমান শাহ এবং মৌসুমী।
ম্যারি পিকফোর্ড

গ্লাডিস লুইস স্মিথ (ইংরেজি : Gladys Louise Smith (৮ই এপ্রিল ১৮৯২ - ২৯শে মে ১৯৭৯), যিনি পেশাগতভাবে ম্যারি পিকফোর্ড নামে পরিচিত, হলেন একজন কানাডীয়-মার্কিন চলচ্চিত্র অভিনেত্রী ও প্রযোজক। তিনি ডগলাস ফেয়ারব্যাঙ্কসের সাথে যৌথভাবে পিকফোর্ড-ফেয়ারব্যাঙ্কস স্টুডিওজ, ফেয়ারব্যাঙ্কস, চার্লি চ্যাপলিন ও ডি ডব্লিউ গ্রিফিথের সাথে যৌথভাবে ইউনাইটেড আর্টিস্ট্‌সের প্রতিষ্ঠাতা এবং বাৎসরিক একাডেমি পুরস্কার আয়োজনের জন্য প্রতিষ্ঠিত একাডেমি অফ মোশন পিকচার আর্টস অ্যান্ড সায়েন্সেসের ৩৬ জন প্রতিষ্ঠাতাদের একজন।
তার কর্মজীবনের শীর্ষে থাকাকালীন তিনি "যুক্তরাষ্ট্রের সুইটহার্ট" ও "কোকড়ানো চুলের তরুণী" নামে পরিচিত ছিলেন এবং তিনি শুরুর দিকের হলিউড চলচ্চিত্রে কানাডীয় অগ্রদুতদের একজন এবং চলচ্চিত্রে অভিনয়ের বিকাশে গুরুত্বপূর্ণ ব্যক্তিত্ব। পিকফোর্ড শুরুর দিকের অন্যতম তারকা, যার নিজের নামে ছবি মুক্তি পেত এবং ১৯১০ ও ১৯২০ এর দশকের অন্যতম জনপ্রিয় অভিনেত্রী, যাকে "চলচ্চিত্রের রাণী" নামে অভিহিত করা হত।
তিনি একাডেমি পুরস্কারের দ্বিতীয় আয়োজনে "ককোট" (১৯২৯) চলচ্চিত্রের জন্য শ্রেষ্ঠ অভিনেত্রীর জন্য একাডেমি পুরস্কার লাভ করেন এবং ১৯৭৬ সালে একাডেমি সম্মানসূচক পুরস্কার লাভ করেন। মার্কিন চলচ্চিত্রে তার অবদান বিবেচনায় আমেরিকান ফিল্ম ইনস্টিটিউট ১৯৯৯ সালে করা ধ্রুপদী হলিউড চলচ্চিত্র যুগের সেরা নারী তারকা তালিকায় তাকে ২৪তম স্থান প্রদান করে।
ম্যারি পিকফোর্ড ১৮৯২ সালের ৮ই এপ্রিল অন্টারিওর টরন্টোর ২১১ ইউনিভার্সিটি অ্যাভিনিউয়ে জন্মগ্রহণ করেন। তার প্রকৃত নাম গ্লাডিস লুইস স্মিথ। তার পিতা জন চার্লস স্মিথ ছিলেন একজন ইংরেজ মেথডিস্ট ধর্মাবলম্বী অভিবাসী এবং তিনি বিভিন্ন ধরনের কাজ করতেন। তার মাতা শার্লট হেনেসি ছিলেন আইরিশ ক্যাথলিক বংশোদ্ভূত। পিকফোর্ডের দুই ছোট ভাইবোন ছিল, শার্লট লটি (জ. ১৮৯৩) ও জন "জ্যাক" চার্লস (জ. ১৮৯৬), তারাও অভিনয়শিল্পী ছিলেন। পিকফোর্ডের মাতা তার স্বামী আত্মীয়স্বজনদের খুশি করার জন্য তার সন্তানদের তাদের পিতার ধর্মবিশ্বাস অনুযায়ী মেথডিস্ট হিসেবে অভিসিঞ্চন করান। জন চার্লস মদ্যপ ছিলেন এবং তিনি তার পরিবার ছেড়ে চলে যান ও ১৮৯৮ সালের ১১ই ফেব্রুয়ারি নায়াগ্রা বাষ্পীয়জাহাজে কাজ করাকালীন কর্মস্থলে দুর্ঘটনায় মারা যান।
ভিভান শাহ

ভিভান শাহ (জন্ম: ১১ জানুয়ারি ১৯৯০) হচ্ছেন একজন ভারতীয় চলচ্চিত্র অভিনেতা, যিনি ৭ খুন মাফ-এ (২০১১) অরুণ কুমারের চরিত্রে অভিনয়ের মধ্য দিয়ে বলিউডে পদার্পণ করেন। অতঃপর, তিনি পরিচালক বিশাল ভারদ্বাজের সাথে তিনটি চলচ্চিত্রে অভিনয়ের জন্য চুক্তি স্বাক্ষর করেন। ২০১৪ সালে, তিনি ফারাহ খান পরিচালিত চলচ্চিত্র হ্যাপি নিউ ইয়ারে রোহান চরিত্রে অভিনয় করেন।
ভিভান শাহ হচ্ছেন অভিনেতা নাসিরুদ্দিন শাহ্ এবং রত্না পাঠকের ছোট ছেলে। তিনি আলিগড় মুসলিম বিশ্ববিদ্যালয়ের সাবেক উপাচার্য লেফটেন্যান্ট জেনারেল জামিরুদ-দিন শাহের ভাগ্নে। তিনি ইমাদ শাহের ভাই এবং হীবা শাহের সৎবোন।
ভিভান শাহ দ্য ডুন স্কুল হতে ২০০৯ সালে স্নাতক সম্পন্ন করেন।
উলুবেড়িয়া পূর্ব বিধানসভা কেন্দ্র

উলুবেড়িয়া পূর্ব (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। সীমানা পুনর্নির্ধারণ কমিশনের আদেশ অনুসারে ২০১১ সালে উলুবেড়িয়া পূর্ব(বিধানসভা কেন্দ্র)অস্তিত্ব লাভ করে, একই বছর কল্যাণপুর(বিধানসভা কেন্দ্র)কে বহিস্কৃত করা হয়।
সীমানা পুনর্নির্ধারণ কমিশনের নির্দেশিকা অনুযায়ী, নতুন গঠিত ১৭৬ নং উলুবেড়িয়া পূর্ব বিধানসভা কেন্দ্রটি উলুবেড়িয়া পৌরসভা এবং খালিসানি ও রঘুদেবপুর গ্রাম পঞ্চায়েত উলুবেড়িয়া-২ উন্নয়ন ব্লকের অন্তর্গত।
উলুবেড়িয়া পূর্ব বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
শেরউইন ক্যাম্পবেল

শেরউইন লিগে ক্যাম্পবেল (; জন্ম: ১ জানুয়ারি, ১৯৭০) বার্বাডোসের বেল্লেপ্লেইন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ১৯৯৪ থেকে ২০০২ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন। এ সময়ে ৫২ টেস্ট ও ৯০টি একদিনের আন্তর্জাতিকে অংশগ্রহণ করেছেন। ওয়েস্ট ইন্ডিজের একদিনের আন্তর্জাতিক ক্রিকেট দলের অধিনায়কের দায়িত্ব পালন করেছেন। ঘরোয়া প্রথম-শ্রেণীর ক্রিকেটে বার্বাডোসের ও ইংরেজ কাউন্টি ক্রিকেটে ডারহামের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতি মিডিয়াম-পেস বোলিংয়ে পারদর্শী ছিলেন শেরউইন ক্যাম্পবেল।
১৯৯০-৯১ মৌসুম থেকে ২০০৪-০৫ মৌসুম পর্যন্ত প্রথম-শ্রেণীর ক্রিকেটে বার্বাডোসের পক্ষে অংশগ্রহণ করেছেন। এ সময়ে তিনি ২৬ সেঞ্চুরি সহযোগে দশ সহস্রাধিক রান তুলেছেন।
বার্বাডোসের পক্ষে প্রথম-শ্রেণীর ক্রিকেটে অংশগ্রহণ করলেও অবসরের কথা ঘোষণা করেননি। তবে, ২০০৫-০৬ মৌসুমে ক্যারিব বিয়ার কাপের প্রথম খেলায় গায়ানা দল থেকে বাদ পড়েন তিনি। হেউড ক্রিকেট ক্লাবে খেলেছেন তিনি। ক্লাবটি সিএলএল ও উড কাপ জয় করেছিল। তবে, ২০১০ সালের পর থেকে তাকে আর কোন খেলায় অংশগ্রহণ করতে দেখা যায়নি।
৩ ফেব্রুয়ারি, ১৯৯৫ তারিখে নিউজিল্যান্ডের বিপক্ষে টেস্ট অভিষেক ঘটে শেরউইন ক্যাম্পবেলের। সমগ্র খেলোয়াড়ী জীবনে চারটি টেস্ট শতক হাঁকিয়েছেন শেরউইন ক্যাম্পবেল। ব্যক্তিগত সর্বোচ্চ টেস্ট শতক করেন ২০৮। ১৯৯৫-৯৬ মৌসুমে সফরকারী নিউজিল্যান্ড দলের বিপক্ষে ব্রিজটাউনে অনুষ্ঠিত সিরিজের প্রথম টেস্টে এ সাফল্য পান। সুদীর্ঘ তেরো ঘণ্টা ক্রিজে অবস্থান করে ৩০ চারের সহযোগিতায় এ রান সংগ্রহ করেন। নিউজিল্যান্ডের প্রথম ইনিংসে সংগৃহীত ১৯৫ রানের জবাবে তিনি যখন প্যাভিলিয়নের পথে রওয়ানা দেন তখন দলের সংগ্রহ ছিল ৪৫৮/৮। দ্বিতীয় ইনিংসেও তিনি অপরাজিত ছিলেন ২৯ রান নিয়ে। ঐ খেলায় তার দল দশ উইকেটের ব্যবধানে জয় তুলে নেয়।
১৯৯৯-২০০০ মৌসুমে দলের সাথে নিউজিল্যান্ড সফরে যান। হ্যামিল্টনে সিরিজের প্রথম টেস্টে ১৭০ রান তুলেন। তাস্বত্ত্বেও তার দল পরাজিত হয়েছিল। তবে, পরবর্তী ৩৩ ইনিংসে কোন সেঞ্চুরি করতে ব্যর্থ হন। কেবলমাত্র পঞ্চাশোর্ধ্ব রান করেন পাঁচবার। এ সময়ে ২১.২৪ গড়ে ৭০১ রান তুলেছিলেন। ২০০০-০১ মৌসুমে সর্বশেষ টেস্টে অংশ নেয়ার সুযোগ হয় তার। ফ্রাঙ্ক ওরেল ট্রফিতে অস্ট্রেলিয়ার বিপক্ষে ঐ টেস্টে ৭৯ ও ৫৪ রান তুলেন তিনি। কিন্তু এ সফরের পর দল থেকে বাদ পড়েন।
১০ টেস্টে অংশগ্রহণ থেকে বিরত থাকার পর শারজায় পাকিস্তান দলের বিপক্ষে টেস্টে অংশ নেন। ঐ টেস্টে ৬ ও ২০ রান করেন। এরপর আর কখনো আন্তর্জাতিক ক্রিকেটে অংশ নিতে দেখা যায়নি শেরউইন ক্যাম্পবেলকে।
২৫ এপ্রিল, ১৯৯৯ তারিখে সফরকারী অস্ট্রেলিয়ার বিপক্ষে সুন্দর ক্রীড়ানৈপুণ্য প্রদর্শন করেন শেরউইন ক্যাম্পবেল। ব্রিজটাউনের কেনসিংটন ওভালে ১০২ বল মোকাবেলা করে সাত চারের সহযোগিতায় ৬২ রান তুলে দলকে ৮ উইকেটের সহজ বিজয়ে প্রভূতঃ ভূমিকা রাখেন। খেলায় তিনি ম্যান অব দ্য ম্যাচের পুরস্কার লাভ করেন তিনি। ১৬ জুলাই, ২০০০ তারিখে স্বাগতিক ইংল্যান্ড দলের বিপক্ষে ব্যক্তিগত সর্বোচ্চ ১০৫ রান তুলেন। চেস্টার-লি-স্ট্রিটের রিভারসাইড গ্রাউন্ডে অনুষ্ঠিত ঐ খেলায় তার দল পরাজিত হয়।
চার্লস জন পেডারসেন

চার্লস জন পেডারসেন (৩ অক্টোবর ১৯০৪ – ২৬ অক্টোবর ১৯৮৯)একজন মার্কিন জৈব রসায়নবিজ্ঞানী। তিনি ১৯৮৭ সালে রসায়নে নোবেল পুরস্কার লাভ করেন। 
পেডারসেন ডেটন বিশ্ববিদ্যালয় থেকে রাসায়নিক প্রকৌশলে ব্যাচেলর্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অব টেকনোলজি থেকে জৈব রসায়নে মাস্টার্স ডিগ্রি অর্জন করেন। তিনি ১৯২৭ সালে ডুপন্টে যোগদান করেন। তিনি এখানে ৪২ বছর কর্মরত ছিলেন। তিনি এখানে ২৫টি গবেষণাপত্র প্রকাশ করেন এবং ৬৫টি প্যাটেন্টের অধিকারী হন।
সেলিনা জাহান লিটা

মোছাঃ সেলিনা জাহান লিটা (জন্ম: ৮ ডিসেম্বর ১৯৭০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
সেলিনা জাহান লিটা ১৯৭০ সালের ৮ ডিসেম্বর তৎকালীন পূর্ব পাকিস্তানের রংপুরের ঠাকুরগাঁওয়ের রাণীশংকৈল জন্মগ্রহণ করেন। তার পিতা আলী আকবর ১৯৭৩ সালের ১ম জাতীয় সংসদের সদস্য ছিলেন।
তিনি রাজশাহী বিশ্ববিদ্যালয় বাংলা বিভাগে পড়াশোনা করেছেন।
সেলিনা জাহান লিটা ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে ঠাকুরগাঁও-পঞ্চগড় জেলার জন্য নির্ধারিত সংরক্ষিত নারী আসন-১ নং আসন থেকে ১ম বারের মতো এমপি নির্বাচিত হন।
সফুরা বেগম

সফুরা বেগম রুমি (জন্ম: ১১ মার্চ ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
সফুরা বেগম ১৯৫৯ সালের ১১ মার্চ তৎকালীন পূর্ব পাকিস্তানের লালমনিরহাটে জন্মগ্রহণ করেন।
সফুরা বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে কুড়িগ্রাম-লালমনিরহাট জেলার জন্য নির্ধারিত সংরক্ষিত নারী আসন-২ নং আসন থেকে ১ম বারের মতো এমপি নির্বাচিত হন।
নাইক্ষ্যংছড়ি থানা

নাইক্ষ্যংছড়ি থানা বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি থানা।
নাইক্ষ্যংছড়ি থানা গঠিত হয় ১৯২৩ সালে।
নাইক্ষ্যংছড়ি উপজেলার ৫টি ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন।
নাইক্ষ্যংছড়ি সদর ইউনিয়ন

নাইক্ষ্যংছড়ি সদর বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
নাইক্ষ্যংছড়ি সদর ইউনিয়নের আয়তন ১৮,৭৮০ একর (৭৬ বর্গ কিলোমিটার)।
২০১১ সালের আদমশুমারি অনুযায়ী নাইক্ষ্যংছড়ি সদর ইউনিয়নের মোট জনসংখ্যা ১৮,০১৪ জন। এর মধ্যে পুরুষ ৯,৬৭৮ জন এবং মহিলা ৮,৩৩৬ জন। মোট পরিবার ৩,৫৯৮টি।
২০২২ সালের আদমশুমারি অনুযায়ী নাইক্ষ্যংছড়ি সদর ইউনিয়নের মোট জনসংখ্যা ২৩,৩৪৩ জন।
এর মধ্যে ২১,০৭৩ জন মুসলিম, ২,০৩৯ জন বৌদ্ধ, ২১১ জন হিন্দু, ১১ জন খ্রিস্টান এবং ৯ জন অন্যান্য ধর্মের অনুসারী।
নাইক্ষ্যংছড়ি উপজেলার দক্ষিণাংশে নাইক্ষ্যংছড়ি সদর ইউনিয়নের অবস্থান। নাইক্ষ্যংছড়ি উপজেলা সদর এ ইউনিয়নে অবস্থিত। এ ইউনিয়নের উত্তরে দোছড়ি ইউনিয়ন ও কক্সবাজার জেলার রামু উপজেলার কচ্ছপিয়া ইউনিয়ন, পশ্চিমে কক্সবাজার জেলার রামু উপজেলার কাউয়ারখোপ ইউনিয়ন ও সোনাইছড়ি ইউনিয়ন, দক্ষিণে ঘুমধুম ইউনিয়ন ও মায়ানমারের রাখাইন প্রদেশ এবং পূর্বে মায়ানমারের রাখাইন প্রদেশ অবস্থিত।
নাইক্ষ্যংছড়ি সদর ইউনিয়ন নাইক্ষ্যংছড়ি উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি "নাইক্ষ্যংছড়ি সদর", "জারুলিয়াছড়ি" ও "ভাল্লুকখাইয়া" ৩টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
নাইক্ষ্যংছড়ি সদর ইউনিয়নের সাক্ষরতার হার ৩৩.৯%। এ ইউনিয়নে ১টি ডিগ্রী কলেজ, ২টি মাধ্যমিক বিদ্যালয়, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।
নাইক্ষ্যংছড়ি সদর ইউনিয়নে যোগাযোগের প্রধান ২টি সড়ক হল রামু-নাইক্ষ্যংছড়ি সড়ক ও আলীকদম-নাইক্ষ্যংছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
নাইক্ষ্যংছড়ি সদর ইউনিয়নের প্রধান হাট-বাজার হল নাইক্ষ্যংছড়ি বাজার।
নাইক্ষ্যংছড়ি সদর ইউনিয়নের দর্শনীয় স্থানগুলোর মধ্যে রয়েছে:
ব্রিজেট ফন্ডা

ব্রিজেট জেন ফন্ডা (ইংরেজি: Bridget Jane Fonda; জন্ম: ২৭শে জানুয়ারি, ১৯৬৪) হলেন একজন মার্কিন অভিনেত্রী ও গায়িকা। তিনি "দ্য গডফাদার পার্ট ৩" (১৯৯০), "সিঙ্গেল হোয়াইট ফিমেল" (১৯৯২), "পয়েন্ট অফ নো রিটার্ন" (১৯৯৩), "ইট কুড হ্যাপেন টু ইউ" (১৯৯৪) ও "জ্যাকি ব্রাউন" চলচ্চিত্র দিয়ে পরিচিতি লাভ করেন। তিনি পিটার ফন্ডার কন্যা, হেনরি ফন্ডার নাতনী এবং জেন ফন্ডার ভাইয়ের কন্যা।
ব্রিজেট "স্ক্যান্ডাল" (১৯৮৯) চলচ্চিত্রে ম্যান্ডি রাইস-ডেভিস চরিত্রে অভিনয় করে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি ১৯৯৭ সালে "ইন দ্য গ্লোমিং" টেলিভিশন চলচ্চিত্রে অভিনয়ের জন্য প্রাইমটাইম এমি পুরস্কার এবং "নো অর্ডিনারি বেবি" (২০০১) টেলিভিশন চলচ্চিত্রে অভিনয়ের জন্য দ্বিতীয় গোল্ডেন গ্লোব পুরস্কারের মনোনয়ন লাভ করেন।
ব্রিজেট ১৯৬৪ সালে ২৭শে জানুয়ারি ক্যালিফোর্নিয়ার লস অ্যাঞ্জেলেসে এক অভিনয়শিল্পী পরিবারে জন্মগ্রহণ করেন। তার পিতা পিটার ফন্ডা, তার পিতামহ হেনরি ফন্ডা ও ফুফু জেন ফন্ডা। তার মতা সুজান জেন ব্রেওয়ারও একজন অভিনয়শিল্পী। ব্রিজেটের নাম রাখা হয় মার্গারেট সুলাভানের কন্যা ব্রিজেট হেওয়ার্ডের নামানুসারে। ব্রিজেটের মাতামহ নোয়াহ ডিয়েট্রিচ ও তার মাতামহী ম্যারি সুইট।
ফন্ডা বিদ্যালয়ে "হার্ভি" নাটকে অভিনয়ের পর মঞ্চের সাথে জড়িত হয়ে পড়েন। তিনি নিউ ইয়র্ক বিশ্ববিদ্যালয়ের টিশ্চ স্কুল অফ দ্য আর্টের অভিনয় প্রোগ্রামের অংশ লি স্ট্রাসবার্গ থিয়েটার ইনস্টিটিউটে পদ্ধতিগত অভিনয় বিষয়ে পড়াশুনা করেন। তিনি ১৯৮৬ সালে নিউ ইয়র্ক বিশ্ববিদ্যালয় থেকে স্নাতক ডিগ্রি অর্জন করেন।
১৯৬৯ সালে মাত্র পাঁচ বছর বয়সে "এজি রাইডার" চলচ্চিত্রে শিশু অভিনেত্রী হিসেবে পর্দায় অভিনয় শুরু করেন। তার দ্বিতীয় চলচ্চিত্র ছিল ১৯৮২ সালের হাস্যরসাত্মক "পার্টনার্স"। ১৯৮৮ সালে তিনি "স্ক্যান্ডাল" চলচ্চিত্রে অভিনয়ের সুযোগ পান। এই চলচ্চিত্রে অভিনয়ের জন্য তিনি প্রথমবারের মত গোল্ডেন গ্লোব পুরস্কারের মনোনয়ন লাভ করেন। একই বছর তিনি "ইউ ক্যান্ট হারি লাভ" এবং "শ্যাগ" চলচ্চিত্রে অভিনয় করেন।
তার প্রথম সফল চলচ্চিত্র ভূমিকা ছিল "দ্য গডফাদার পার্ট ৩" চলচ্চিত্রে সাংবাদিক চরিত্রে অভিনয়। কয়েকটি মঞ্চ প্রযোজনায় অভিনয়ের পর তিনি ১৯৯২ সালে বার্বেট শ্রোয়েডারের "সিঙ্গল হোয়াইট ফিমেল" এবং পরে ক্যামেরন ক্রোর হাস্যরসাত্মক "সিঙ্গেলস" চলচ্চিত্রে অভিনয় করেন। ১৯৯৩ সালে তিনি ১৯৯০ সালের ফরাসি চলচ্চিত্র "নিকিতা" অবলম্বনে মার্কিন পুনঃনির্মাণ "পয়েন্ট অফ নো রিটার্ন" চলচ্চিত্রে অভিনয় করেন। "দ্য নিউ ইয়র্কারে" এক পর্যালোচনায় তাকে "উত্তেজিত ও ব্যঙ্গধর্মী বর্ণনাকারী" বলে অভিহিত করে। ১৯৯৭ সালে তিনি কোয়েন্টিন টারান্টিনোর সাথে একই ফ্লাইটে ভ্রমণ করেন এবং টারান্টিনো তাকে "জ্যাকি ব্রাউন" চলচ্চিত্রে মেলানি চরিত্রে অভিনয়ের প্রস্তাব দেন। তিনি সেই প্রস্তাব গ্রহণ করেন। একই সময়ে তিনি টেলিভিশন ধারাবাহিক "অ্যালি ম্যাকবিল" এ একটি অজ্ঞাতনামা চরিত্রে অভিনয়ের প্রস্তাব পান, কিন্তু তিনি চলচ্চিত্রে মনোযোগ দেওয়ার জন্য এই প্রস্তাব প্রত্যাখ্যান করেন।
১৯৮৬ সালে ব্রিজেট এরিক স্টোলৎজের সাথে পরিচিত হন এবং ১৯৯০ সালে তারা নিয়মিত সাক্ষাৎ করতে থাকেন। আট বছর পর তাদের সম্পর্ক ভেঙ্গে যায়।
২০০৩ সালের ২৭শে ফেব্রুয়ারি লস অ্যাঞ্জেলেসে গাড়ি দুর্ঘটনায় মারাত্মকভাবে আহত হন, যার ফলে তার ভার্টেব্রা ভেঙ্গে যায়। একই বছরের মার্চ মাসে সুরকার ড্যানি এলফম্যানের সাথে তার সাক্ষাৎ হয় এবং তারা নভেম্বর মাসে বিয়ে করেন। তাদের এক পুত্র সন্তান রয়েছে, নাম অলিভার।
বাঘী ২

বাঘী ২ হচ্ছে ২০১৮ সালে মুক্তিপ্রাপ্ত একটি ভারতীয় অ্যাকশন-ধর্মী চলচ্চিত্র। চলচ্চিত্রটি নাদিয়াদয়াল গ্র্যান্ডসান এইন্টারটেইনমেন্টের ব্যানারে সাজিদ নাদিয়াদয়ালা প্রযোজনা করেছেন এবং আহমেদ খান পরিচালনা করেছেন। চলচ্চিত্রটির প্রধান ভূমিকায় অভিনয় করেছেন টাইগার শ্রফ এবং দিশা পাটানি। এটি ২০১৬ সালে মুক্তিপ্রাপ্ত বাঘী চলচ্চিত্রের দ্বিতীয় সংস্করণ। চলচ্চিত্রটি মুক্তি পায় ২০১৮ সালের ৩০ মার্চ। চলচ্চিত্রটি ২০১৬ সালে মুক্তিপ্রাপ্ত তেলুগু চলচ্চিত্র ক্ষানাম এর পুনঃনির্মাণ।
টাইগার শ্রফ তার ভেরিফাইড টুইটার অ্যাকাউন্টে ২০১৭ সালের ১ মে তারিখে প্রথম চলচ্চিত্রটির পোস্টার প্রকাশ করেন। চলচ্চিত্রের প্রযোজক, সাজিদ নাদিয়াদয়ালা ফক্স স্টার স্টুডিওসের সাথে সহযোগিতায় এবং চলচ্চিত্রটি ফক্স স্টার স্টুডিওস এবং নাদিয়াদয়াল গ্র্যান্ডসান এইন্টারটেইনমেন্টের অধীনে মুক্তি পাবে। প্রথমে ভাবা হয় জ্যাকলিন ফার্নান্দেজ এবং কৃতি স্যানন চলচ্চিত্রটিতে প্রধান অভিনেত্রী হিসেবে অভিনয় করবেন। কিন্তু পরে ২০১৭ সালের জুন মাসে শ্রফের সাথে একটি যোগ্যতা-যাচাই এর মাধ্যমে, পরে দিশা পাটানিকে নির্বাচন করা হয়। চলচ্চিত্রের অভিনয়ের সম্বন্ধে কথা বলার সময়, নাদিয়াদয়ালা বলেন, "তারা একটি চমৎকার আকর্ষণ পর্দায় ভাগ করে নেয়, যার প্রমাণ হল তাদের বর্ণন পরীক্ষা। দিশা এই ভূমিকার জন্য একদমই নির্ভুল। আমি আমার অভিনয়শিল্পীদের নিয়ে খুশি এবং প্রকল্পটি শুরু করার জন্য উদ্বিগ্ন।" শ্রফ অ্যাকশন পরিচালক টনি চিং-এর অধীনে মার্শাল আর্টের প্রশিক্ষণের জন্য হং কং গিয়েছিলেন যেখানে পাটানি দড়াবাজির প্রশিক্ষণ পেয়েছেন। জুলাই ২০১৭-তে, নাদিয়াদয়ালা প্রতীক বব্বর-কে নেতিবাচক ভূমিকার জন্য নির্বাচন করেন।
প্রধান ফটোগ্রাফি শুরু হয় ৮ আগস্ট ২০১৭-তে। মুম্বাইের একটি সেটে একটি গানের সাথে শুট শুরু হবে যার বৈশিষ্ট্যে আছে প্রধান ভূমিকার অভিনেতারা, নির্দিষ্ট কয়েকটি দৃশ্য যা পুনের একটি ক্যাম্পাসে শুট করা হবে। তারপর এই কর্মীদল মানালিতে যাবে যেখানে তারা বরফে শুট করা হবে, যার দ্বারা অনুসরণ করে তারা থাইল্যান্ড এবং চায়নাতে গিয়ে সব অ্যাকশন সিন শুট করা হবে। তারা আবার শুটিং-এর জন্য গোয়া এবং লাদাখেও ভ্রমণ করবে। শ্রফের চরিত্রের একটি নির্যাতনের দৃশ্য শুট করা হয় যেখানে অভিনেতা সম্পূর্ণ নগ্ন ছিলেন।
এই চলচ্চিত্রটি গত ৩০ মার্চ ২০১৮-তে মুক্তি পেয়েছে। এই চলচ্চিত্রের প্রথম ট্রেইলার ২১ ফেব্রুয়ারি ২০১৮-তে শ্রফ এবং পাটানি দ্বারা প্রকাশিত হয়।
এই চলচ্চিত্রের সঙ্গীত অধিকার টি-সিরিজ দ্বারা অর্জিত।
১৯ ফেব্রুয়ারি ২০১৮-তে, "বাঘী ৩"-এর শিরোনামের অধীনে এই চলচ্চিত্রের পরিণাম ঘোষণা করা হয়, সাথে প্রযোজক নাদিয়াদয়ালা, পরিচালক আহমেদ খান, এবং মুখ্য ভূমিকার শ্রেষ্ঠাংশে টাইগার শ্রফ। দলটি ডিসেম্বর ২০১৮-তে শুটিং শুরু করবে।
বাজার (চলচ্চিত্র)

বাজার () হলো ২০১৮ সালের হিন্দি ভাষায় ব্যবসায়িক অপরাধমূলক চলচ্চিত্র। এই চলচ্চিত্রটি গৌরব কে. চাওলা পরিচালনা করেছেন এবং নিখিল আডবাণী ও আসেম আরোরা চিত্রনাট্যকারের দায়িত্ব পালন করেছেন। এই চলচ্চিত্রে সাইফ আলী খান, অভিষিক্ত রোহান বিনোদ মেহরা, চিত্রাঙ্গদা সিং এবং রাধিকা আপ্টে অভিনয় করেছেন। এই চলচ্চিত্রটি মূলত স্টক মার্কেটের উপর ভিত্তি করে অর্থ, ক্ষমতা ও ব্যবসায়ের পটভূমিতে নির্মিত। চলচ্চিত্রটি ২০১৮ সালের ২৬শে অক্টোবর মুক্তি পেয়েছে। ১৯৮৭ সালের মার্কিন চলচ্চিত্র ওয়াল স্ট্রিট এই চলচ্চিত্রটি নির্মাণে ব্যাপকভাবে অনুপ্রাণিত করেছে। এই চলচ্চিত্রটি সমালোচকদের কাছ থেকে যেমন প্রশংসা কুড়িয়েছে তেমন বাণিজ্যিকভাবে সফলতা অর্জন করেছে।
ওয়াইল্ডার পেনফিল্ড

ওয়াইন্ডার গ্রেভেস পেনফিন্ড(জানুয়ারী ২৬  ১৮৯১ -এপ্রিল ৫, ১৯৭৬) একজন মার্কিন  বংশোদ্ভুত কানাডিয়ান নিউরোসার্জজন তিনি মস্তিষ্কের বিভিন্ন অঞ্চলের গবেষণার মাধ্যমে অস্ত্রোপচারের পদ্ধতি এবং কৌশলগুলি প্রসারিত করেছেন।তিনি বিশেষ ভাবে হ্যালুসিনেশন, চোখের বিভ্রম এবং দেজা ভু নিয়ে গবেষণা করে বেশ সুখ্যাতি অর্জন করেন।  পেনফিল্ড তার জীবনের অনেকটা সময় মানসিক প্রক্রিয়া নিয়ে চিন্তা করে সময় কাটিয়েছিলেন। তার গবেষণার অন্যতম মূল লক্ষ্য ছিলো মানুষের দেহে আত্মার উপস্থিতি বৈজ্ঞানিক উপায়ে ব্যাখ্যা করা। 
পেনফিল্ড ২৬ জানুয়ারি ১৮৯১ সালে ওয়াশিংটনে জন্ম গ্রহণ করে।,  তিনি তার জীবনের বেশিরভাগ সময় উইসকনসিন এ কাটিয়েছেন।. তিনি প্রিন্সটন ইউনিভার্সিটি থেকে ১৯১৩ সালে স্নাতক সম্পন্ন করেন। তিনি ১৯১৫ সালে চার্লস শেরিংটন এর অধীনে নিউরোলজি বিভাগে পড়ালেখা শুরু করে।
দারুল উলুম নদওয়াতুল উলামা

দারুল উলুম নাদওয়াতুল উলামা (, , ) হলো ভারত-এর লখনৌ শহরে অবস্থিত একটি প্রখ্যাত ইসলামী শিক্ষা প্রতিষ্ঠান৷ ভারত সহ বিশ্বের অন্যান্য দেশের মুসলিম ছাত্ররা বিপুল সংখ্যায় এখানে পড়াশোনা করে৷ ১৮৯৮ সালে নদওয়াতুল উলামা এটি প্রতিষ্ঠা করে। যা বর্তমানে পরিষদটি থেকেও জনপ্রিয়।
১৮৯৪ সালে নদওয়াতুল উলামা প্রতিষ্ঠিত হয়। যার অগ্রনায়ক ছিলেন মুহাম্মদ আলি মুঙ্গেরি। এর ৪ বছর পর ১৮৯৮ খ্রিষ্টাব্দে দারুল উলুম নদওয়াতুল উলামার ভিত্তি স্থাপিত হয়। 
এ প্রতিষ্ঠান থেকে "আল বাসুল ইসলামি" ও "আর রায়িদ" প্রকাশিত হয়। "আন নদওয়া" ভূতপূর্ব উর্দু সাময়িকী।
ঘাড় নাড়া পুতুল

ঘাড় নাড়া পুতুল আধুনিক কালের অন্যতম পুতুল। উত্তর চব্বিশ পরগনা জেলার এই পুতুল বিভিন্ন মেলায় দেখা যায়। শিশু মনের মন রঞ্জনের জন্য এই পুতুল বাচ্চাদের কাছে খুবই জনপ্রিয়। বর্তমানে এই পুতুল শিল্পীর সংখ্যা কমে গেলেও আরতি পাল এই ধরনের পুতুল তৈরি করে চলেছেন। পশ্চিমবঙ্গ সরকারের উদ্যোগে এই পুতুল প্রচারের আলোয় এসেছে।
পোড়ামাটি বা কাঁচামাটি দিয়ে এই পুতুল গুলি করা হয়। এই পুতুল গুলোর মাথা শরীরের বাকি অংশের সাথে স্প্রিং দিয়ে জুড়ে থাকে। যার ফলে হালকা টোকা দিলেই মাথাটি নড়তে থাকে। যেন মনে হয় পুতুলটি ঘাড় নড়াচ্ছে। পুতুলের হাত পা শরীরের সাথেই একই সাথে তৈরি করা হয়। কেবল মাথা আলাদা করে করা হয়। বেশ ছোট পুতুলের পাশাপাশি বৃহৎ আকারেরও পুতুল তৈরি করা হয়।
বাচ্চাদের মনরঞ্জনের জন্য হুঁকো হাতে বুড়ো বা ইংরেজ সাহেবের সিগারেট খাওয়া অবয়ব তৈরি করা হয়।
প্রথমে মাটি দিয়ে মাথা বাদে বাকি পুতুলের অংশ তৈরি করা হয়। কাঁচা অবস্থাতেই একটি স্প্রিং ঘাড়ের সাথে লাগিয়ে দেওয়া হয়। এরপর আলাদা করে মাথা তৈরি করে ঘাড়ের সাথে লাগানো স্প্রিংয়ের অন্য প্রান্তে সাথে লাগিয়ে দেওয়া হয়। অনেক সময় কাঁচা মাটি রোদে পুড়িয়ে নিয়ে রং করে নেওয়া হয়। আবার কখনো কখনো পুতুলটিকে ভাটিতে পুড়িয়েও নেওয়া হয়।
পৃষ্ঠীয় পাখনা

পৃষ্ঠীয় পাখনা (dorsal fin) হচ্ছে এক ধরনের পাখনা যা বিভিন্ন প্রকার সামুদ্রিক ও স্বাদুপানির ভার্টিব্রাটার প্রাণীর পিছন অংশে অবস্থান করে। বিশেষ করে অনেক মাছে, সিটাশিয়ানে (তিমিতে, ডলফিনে, পরপইজে) এবং বিলুপ্ত ইকটিয়োসারে এটি দেখা যায়। প্রজাতির উপর নির্ভর করে প্রাণির একটি অথবা দুইটি পাখনা থাকতে পারে।
বৃহত্তর সিটাশিয়ানদের পৃষ্ঠীয় পাখনায় যে প্যাটার্ন বিকশিত হয়েছে, ও অন্য প্রজাতির পাখনায় যে স্বতন্ত্র্য খাঁজ আছে; তা দেখে বন্যপ্রাণী বিশারদ জীববিজ্ঞানীরা তাদের চিহ্নিত করে।
অস্থীয় বা তরুণাস্থীয় হাড় পৃষ্ঠীয় পাখনার দৃঢ় ভিত্তি হিসেবে কাজ করে। একে বলা হয় "টেরিজিওফোরস" (pterygiophores)।
পৃষ্ঠীয় ডানার মুল উদ্দেশ্য হলো; সেই প্রাণীটিকে উলটা ঘুরার বিরুদ্ধে প্রতিহত করা এবং হঠাৎ করে টার্ন (বাকঁ ঘুরতে) করতে সহায়তা করা। কিছু প্রজাতি তাদের পৃষ্ঠীয় পাখনাকে অন্যান্য কাজের জন্য অভিযোজিত করেছে। সানফিশ তাদের পৃষ্ঠীয় পাখনাকে (এবং পুচ্ছ পাখনাকে) সম্মুখদিকে এগিয়ে নিতে ব্যবহার করে। কিছু প্রাণী তাদের পৃষ্ঠীয় পাখনাকে সুরক্ষামুলক কাজে ব্যবহারের জন্য (যেমনঃ বিষ বা কাটা হিসেবে) উন্নতি সাধন করেছে। উদাহরণস্বরুপঃ স্পাইনি ডগফিশ এবং পোর্ট জ্যাকসন হাঙরে উভয়েরই নিজস্ব পৃষ্ঠীয় ডানা আছে; যা বিষ নিঃসরণে সক্ষম।
বিলফিশের পৃষ্ঠীয় পাখনা প্রখ্যাত। টুনা, ম্যাকেরেল এবং অন্যান্য স্কোমব্রয়েডের মত বিলফিশ তাদের পৃষ্ঠীয় পাখনায় প্রবাহরেখার সৃষ্টি করেছে, এবং পাখনায় খাঁজ সৃষ্টি করেছে যাতে করে তারা সাঁতার কাটতে পারে। বিলফিশের প্রজাতির পৃষ্ঠীয় পাখনার আকার, গঠন অবস্থান এবং রংয়ের মধ্যে পার্থক্য আছে; ফলে খুব সহজে বিলফিশের প্রজাতিকে শনাক্ত করা যায়। উদাহরণস্বরুপ, শ্বেত মার্লিনের পৃষ্ঠীয় পাখনা আছে, যাতে কালো স্পট আছে। বিলফিশের পৃষ্ঠীয় পাখনা বিরাট, যা খুব সম্ভবত নিজেকে শীতল করতে ব্যবহৃত হয়।
আশ্চর্য প্রদীপ

আশ্চর্য পুতুল পশ্চিমবঙ্গের উত্তর দিনাজপুরের কুনুরের মৃৎশিল্পীদের এক অভূতপূর্ব অবদান। বাংলার পোড়ামাটির মৃৎশিল্পের অন্যতম নিদর্শন। পাশ্চাত্যের টেবিল ল্যাম্প এর মতনই গ্রাম বাংলার তথা বাংলার জনজীবনের এক অবিচ্ছেদ্য অঙ্গ "আশ্চর্য প্রদীপ"। এই প্রদীপ বা বাতিদানের কারুকার্য প্রদীপের সৌন্দর্য আরো বাড়িয়ে দিয়েছে।
বর্তমানে শম্ভু রায় এই প্রদীপ তৈরি করেন। সাম্প্রতিক কালে নিত্য ব্যবহারের জন্য গনেশাকৃতির পেনদানি তৈরি করা হচ্ছে।
মাছ, হাতি, ময়ূর, কচ্ছপ ইত্যাদি নানা আকারের এই বাতিদান গুলি তৈরি করা হয়। আগের রেডি বা সর্ষের তেল ব্যবহার করা হতো। তবে বর্তমানে কেরোসিনের তেল ব্যবহার করা হয়। পুতুলের অলংকরণ খুবই শিল্প সুষম মণ্ডিত।
এই বাতিদানের উল্টো দিক দিয়ে তেল ঢালা হয়। তবে অদ্ভুতভাবে তেল পরে যায় না। বাতিদানের মুখের দিক দিয়ে শলতে ঢুকানোর ব্যবস্থা থাকে।
উত্তরা টাউন কলেজ

ঢাকার উত্তরা নামক স্থানে উত্তরা টাউন কলেজ স্থাপিত। এটি ৫ তলার একটি বিল্ডিং এর ওপর নির্মিত।
কলেজটি তার অথরিটি দ্বারা পরিচালিত। একাদশ ও দ্বাদশ শ্রেণির শিক্ষার্থীরা এখানে পড়ালেখা করে।
একাদশ ও দ্বাদশ শ্রেণির শিক্ষার্থীরা এখানে পড়াশুনা করে। এইচ এস সি পরিক্ষার জন্য এ কলেজে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ।
এ কলেজে ৫০ জনের বেশি শিক্ষক বর্তমানে কর্মরত।
প্রায় ৫০০ জন শিক্ষার্থী (বালক ও বালিকা সহ) এখানে অধ্যয়ন করে।
কলেজটি বিভিন্ন উৎসব পালন করে। সাংস্কৃতিক অনুষ্ঠান সহ, বিজয় দিবস, মাতৃভাষা দিবস, স্বাধীনতা দিবস ও অন্যান্য অনুষ্ঠান পালন করে।
কলেজটি তার শুরু থেকেই (১৯৯৮) বেশ ভালো ফলাফল দেখিয়ে আসছে।
টমি স্কট

অস্কার চার্লস টমি স্কট (; জন্ম: ১৪ আগস্ট, ১৮৯২ - মৃত্যু: ১৫ জুন, ১৯৬১) জ্যামাইকার কিংস্টনের ফ্রাঙ্কলিন টাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২০-এর দশকের শেষার্ধ্ব থেকে ১৯৩০-এর দশকের সূচনাকাল পর্যন্ত আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন। দলে তিনি মূলতঃ লেগ-ব্রেক বোলার ছিলেন। পাশাপাশি ডানহাতে নিচেরসারিতে ব্যাটিং করতেন টমি স্কট।
১৯১০ থেকে ১৯৩৫ সময়কালে জ্যামাইকার সদস্যরূপে প্রথম-শ্রেণীর ক্রিকেটে অংশগ্রহণ করেছেন তিনি। ওয়েস্ট ইন্ডিজের ক্রিকেটের ইতিহাসের সর্বপ্রথম টেস্টে অংশগ্রহণ করার সৌভাগ্য অর্জন করেন। ২১ জুলাই, ১৯২৮ তারিখে সফরকারী ইংল্যান্ডের বিপক্ষে টেস্ট অভিষেক ঘটে টমি স্কটের।
সমগ্র খেলোয়াড়ী জীবনে ওয়েস্ট ইন্ডিজের পক্ষে আট টেস্টে প্রতিনিধিত্ব করার সুযোগ পান। তন্মধ্যে, ১৯৩০-৩১ মৌসুমে অস্ট্রেলিয়া সফরের পাঁচ টেস্ট সিরিজের প্রত্যেকটিতে অংশ নেন।
একটি টেস্টে সর্বাধিক রান দেয়ার বোলিং পরিসংখ্যান গড়ে অগৌরবজনক রেকর্ডের অধিকারী তিনি। ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টে ৩৭৪ রান দিয়ে ৯ উইকেট পান তিনি। তন্মধ্যে প্রথম ইনিংসে তার বোলিং পরিসংখ্যান ছিল ৮০.২ ওভার ১৩ মেইডেন ২৬৬ রান ৫ উইকেট। অসীম সময়ের ঐ টেস্টে ইংল্যান্ড দল ৮৪৯ রান তুলে। পরবর্তীতে ২০০৮-০৯ মৌসুমে অস্ট্রেলিয়া-ভারতের মধ্যকার চতুর্থ টেস্টে জেসন ক্রেজা ৩৫৮ রান দিয়ে তাকে দ্বিতীয় স্থানে পাঠিয়ে দেন।
ব্যক্তিগত জীবনে বিবাহিত ছিলেন তিনি। তার সন্তান আলফ্রেড স্কট ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন। ১৫ জুন, ১৯৬১ তারিখে ৬৯ বছর বয়সে জ্যামাইকার কিংস্টনে দেহাবসান ঘটে টমি স্কটের।
পাটের পুতুল

বাংলার লৌকিক শিল্পের মধ্যে পাটের তৈরি পুতুল অন্যতম। পশ্চিমবঙ্গের মুর্শিদাবাদ জেলায় ব্যাপক হারে পাটের পুতুল তৈরি করা হয়।
পাটকে জলে পঁচিয়ে তার থেকে তন্তু বের করে নেওয়া হয়। এরপর সেই তন্তু রোদে শুকিয়ে নিয়ে তা থেকে নানা সামগ্ৰী তৈরি করা হয়। নিত্য প্রয়োজনীয় পাপোশ ব্যাগ থেকে শুরু শৌখিন সামগ্রীর মধ্যে পুতুল তৈরি করা হয়।
উৎকৃষ্ট মানের তন্তুকে ভালো করে শুকিয়ে নিয়ে তারপর নানা রং করা হয়। এর পর রঙিন তন্তু থেকে পুতুল তৈরি করা হয়।
বাচ্চাদের মন ভোলানো নানা পুতুল তৈরি করা হয়। শিশু মনের উপযোগী 'Doll' পুতুল তৈরি করা হয়।
উইলিয়াম হোয়াইসল

উইলিয়াম উইলফ্রিড হোয়াইসল (; জন্ম: ৩১ অক্টোবর, ১৮৮৭ - মৃত্যু: ১১ নভেম্বর, ১৯৩০) নটিংহ্যামশায়ারের উডবোরায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। সচরাচর তিনি ডজ হোয়াইসল নামে পরিচিতি লাভ করেন। ইংল্যান্ড ক্রিকেট দলের অন্যতম সদস্য ছিলেন। ১৯২৫ থেকে ১৯৩০ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন ডজার হোয়াইসল নামে পরিচিত উইলিয়াম হোয়াইসল।
ডানহাতি ব্যাটসম্যান উইলিয়াম হোয়াইসল প্রথম বিশ্বযুদ্ধের পূর্বে খুব কমই সফলতা পেয়েছেন। তবে, যুদ্ধের পর ১৯২০-এর দশকে নিজের ব্যাটিংয়ে বৈপ্লবিক পরিবর্তন আনেন। নটিংহ্যামশায়ারের পক্ষে ব্যাটিং উদ্বোধনে নেমে ধারাবাহিকভাবে উত্তরোত্তর সফলতা লাভ করেন।
১৯২৯ সালে কাউন্টি চ্যাম্পিয়নশীপের শিরোপা জয়ী নটিংহ্যামশায়ারের শীর্ষ ব্যাটসম্যানের ভূমিকায় অবতীর্ণ হন। ঐ প্রতিযোগিতায় তিনি ২,০৭৯ রান তুলে গ্লুচেস্টারশায়ারের আলফ্রেড ডিপারের সাথে যৌথভাবে সর্বোচ্চ রান সংগ্রাহক হন। এরফলে পুনরায় ইংরেজ দলে খেলার জন্য আমন্ত্রণ লাভ করেন।
১৯২৪-২৫ মৌসুমে অস্ট্রেলিয়া সফরের জন্য ইংল্যান্ড দলের অন্যতম সদস্যরূপে মনোনীত হন। দলে তিনি বিকল্প উইকেট-রক্ষকের ভূমিকায় অবতীর্ণ হয়েছিলেন। তিন টেস্টে অংশগ্রহণ করেন উইলিয়াম হোয়াইসল। ১৬ জানুয়ারি, ১৯২৫ তারিখে অ্যাডিলেডে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। অ্যাডিলেডে ৭৫ ও মেলবোর্ন ক্রিকেট গ্রাউন্ডে ৭৬ রানের মূল্যবান ইনিংস উপহার দেন তিনি।
১৯৩০ সালের অ্যাশেজ সিরিজের ফলাফল নির্ধারণী খেলায় অস্ট্রেলিয়ার বিপক্ষে অংশ নেন। তবে তার এ অংশগ্রহণ সফলতার মুখ দেখেনি। খেলায় তিনি মাত্র ১৩ ও ১০ রান তুলেন। এছাড়া ফিল্ডিংয়েও তার সপ্রতিভ অংশগ্রহণ ছিল না। ঐ খেলায় তার দল ইনিংসের ব্যবধানে পরাভূত হয়েছিল।
১৯২৫ সালে উইজডেন কর্তৃক অন্যতম বর্ষসেরা ক্রিকেটারের মর্যাদায় ভূষিত হন তিনি।
এর মাত্র দুই মাস পরই উইলিয়াম হোয়াইসলের দেহাবসান ঘটে। নৃত্য উপযোগী মেঝেতে পিছলিয়ে পড়ে যান ও কনুইয়ে আঘাতপ্রাপ্ত হন। ক্রমাগত রক্তক্ষরণের ফলে সৃষ্ট বিষক্রিয়ায় দুই সপ্তাহ পর ১১ নভেম্বর, ১৯৩০ তারিখে নটিংহামে মৃত্যুবরণ করেন তিনি।
হিন্দি মিডিয়াম

হিন্দি মিডিয়াম" "একটি ভারতীয় কমেডি-ড্রামা চলচ্চিত্র। এটি জিনাত লাখানি দ্বারা লিখিত এবং সকেত চৌধুরী দ্বারা পরিচালিত। প্রধান চরিত্রে রয়েছেন ইরফান খান এবং সাবা কমর। ২০১৭ সালের ১৯ মে চলচ্চিত্র মুক্তি পায়। হিন্দি মিডিয়াম চলচ্চিত্রটি পেয়েছে ৬টি প্রধান মনোনয়ন এবং ৬৩তম ফিল্মফেয়ার পুরস্কার, সেরা পরিচালক জন্য সকেত চৌধুরী এবং সেরা অভিনেতা (সমালোচক)র জন্য ইরফান খান, শ্রেষ্ঠ অভিনেত্রীর জন্য সাবা কমর এবং সেরা পার্শ্ব অভিনেতার জন্য দিপক দোবরিয়ালরা এটা করার জন্য ফিল্মফেয়ার পুরস্কার শ্রেষ্ঠ চলচ্চিত্র এবং শ্রেষ্ঠ অভিনেতার পুরস্কার পান খান।
রাজ বত্রা (ইরফান খান) একজন সমৃদ্ধ ব্যবসায়ী যিনি দিল্লিতে থাকেন সঙ্গে তার স্ত্রী মিতা (সাবা কমর)। তারা একটি হিন্দি মাধ্যম স্কুলে পড়েছেন, কিন্তু চান তাদের ৫ বছর বয়সী মেয়ে, পিয়া (দিশীতা সেহগাল)কে ভর্তি করতে অন্যতম শীর্ষ বিদ্যালয় দিল্লিতে। এমন একটি শীর্ষ স্কুল 'দিল্লি গ্রামার স্কুল' আছে। আর এর একটি শর্ত যে, তারা এমন শিক্ষার্থীদের ভর্তি করে যাদের বাসা ৩কি.মি. ব্যাসার্ধে। তাই তারা পরিবার সহ চলে আসে বসন্ত বিহার।
পিয়া অবশেষে ভর্তি হয়। কিন্তু মোহন (অংশুমান নন্দী), শামের পুত্র নির্বাচিত হয়না। রাজ ও তার পরিবার শামের বাড়ি ছেড়ে নিজেদের বাড়ি চলে যায়। শাম চলে যায় স্কুলে, যেখানে মোহন অধ্যয়নরত হয়।এটি দেখার পর রাজ সেই স্কুলে কিছু অর্থ দান করে থাকে।
চলচ্চিত্র মুক্তি পায় বিশ্বব্যাপী ১৯ মে,২০১৭ সালে। "হিন্দি মাধ্যম" ঘোষিত হয়েছিল 'ট্যাক্স-ফ্রি' গুজরাত, মহারাষ্ট্র। মধ্যপ্রদেশ এবং দিল্লিতে।
স্যাটেলাইট রাইটস এর "হিন্দি মিডিয়াম" এবং রাবতা বিক্রি করা হয়েছিল সোনি ছবি নেটওয়ার্ক এ।
তেও এরনঁদেজ

তেও বার্নার্ড ফ্রাঙ্কোজ হার্নানদেজ (জন্ম ৬ অক্টোবর ১৯৯৭), সাধারনত তেও হিসেবেও পরিচিত, হলেন একজন ফরাসী পেশাদার ফুটবলার, যিনি ইতালির ফুটবলের শীর্ষ স্তর সেরিয়ে আ ক্লাব এসি মিলান এবং ফ্রান্স ফুটবল দলের একজন লেফ্ট ব্যাক হিসেবে খেলে থাকেন।
জন্ম ফ্রান্সের মার্সেলি শহরে, ২০০৮ সালে তেও স্পেনীয় ফুটবল ক্লাব আতলেতিকো মাদ্রিদ এর কিশোর বিভাগে যোগদান করেন, তখন তার বয়স ছিল মাত্র ১০ বছর। কিশোর বিভাগে খেলার মাধ্যমে তার খেলার উন্নতি করার পর, ২০১৫ সালের গ্রীষ্মের, তাকে আটলেন্টিকো মাদ্রিদ বি-তে উন্নিত করা হয় (যা হল ক্লাবটির ভবিষ্যতে জন্য সংরক্ষিত খেলোয়াড়দের নিয়ে তৈরী দল) এবং স্পেনীয় চতুর্থ বিভাগীয় লিগ তের্সেরা ডিভিশন-এ খেলানোর সুযোগ দেয়া হয়।
২০১৭ সালের ৫ই জুলাই, তেও ২০১৭-১৮ মৌসুমে জনপ্রিয় স্পেনীয় ফুটবল ক্লাব রিয়াল মাদ্রিদ-এ চলে আসেন, তাদের সাথে তিনি পরবর্তী ছয় বছরের জন্য চুক্তিবদ্ধ হন। একই বছরের ১৬ই আগস্ট তিনি ক্লাবটির হয়ে অভিষিক্ত হন, সেদিন তিনি অ্যাটাকিং মিডফিল্ডার মার্কো অ্যাসেন্সিও-এর পরিবর্তে মাঠে নামেন, যে খেলাটি ছিল ২০১৭ সালে বার্সেলোনার বিপক্ষে হওয়া সুপারকোপা দ্য এসপানা ম্যাচ এবং যেটিতে তারা ঘরের মাঠে ২-০ গোলে জিতে নেয়।
১০ আগস্ট ২০১৮ সালে হার্নানদেজকে রিয়াল সোসিয়েদাদে লোনে পাঠায় রিয়াল মাদ্রিদ।
৭ জুলাই ২০১৯ সালে হার্নানদেজ আনুষ্ঠানিকভাবে সেরিয়ে আ ক্লাব এসি মিলানে যোগ দেন ২০ মিলিয়ন ইউরো ট্রান্সফার ফিতে। এসি মিলান কিংবদন্তি পাওলো মালদিনি তাকে বিশেষভাবে দলে যোগদানের অনুরোধ জানালে হার্নানদেজ রাজি হোন। একই বছরের ২১ সেপ্টেম্বর এসি মিলানের হয়ে তার অভিষেক হয় নগর প্রতিদ্বন্দ্বী ইন্টার মিলানের বিপক্ষে।
২০২২ এর জুলাইতে এসি মিলানের অধিনায়ক আলেসিও রোমানিওলি দল ছেড়ে লাৎসিয়োতে যোগদান করায় ২০২২-২৩ মৌসুম হতে সহ-অধিনায়ক নির্বাচিত হন হার্নানদেজ।
তেও'র পিতা, জিয়ান-ফ্রাঙ্কোজ'ও, একজন ফুটবলার ছিলেন। তিনিও একজন সেন্ট্রাল ডিফেন্ডার হিসেবে তার পূর্বের ক্লাব আটলেন্টিকো মাদ্রিদের হয়ে খেলেছেন। তার বড় ভাই লুকাস'ও একজন ডিফেন্ডার হিসেবে জার্মান বুন্দেসলিগা ক্লাব বায়ার্ন মিউনিখে খেলে পরিপক্কতা লাভ করেছেন।
বোম্বে দুর্গ

বোম্বে দুর্গ (কাসা দা ওর্তা বা "ওর্তার বাড়ি" নামেও ডাকা হয়) মুম্বই (আগেকার বোম্বে) শহরে নির্মিত সবচেয়ে প্রাচীন প্রতিরক্ষামূলক কাঠামোর মধ্যে একটি। বর্তমান দুর্গটি একজন পর্তুগিজ সম্ভ্রান্তব্যক্তি, গার্সিয়া দে ওর্তা কর্তৃক নির্মিত "ম্যানর হাউস" এলাকায় ব্রিটিশদের দ্বারা নির্মিত একটি কাঠামো। ওর্তা ১৫৫৪ থেকে ১৫৭০ সালের মধ্যে পর্তুগালের রাজাদের কাছ থেকে বোম্বে দ্বীপকে ইজারা দেন।
স্থানীয় নীলা কুরলা পাথর এবং দক্ষিণের কোঙ্কণ এলাকা হতে লোহিত ল্যাটারাইট পাথর দ্বারা দুর্গটি নির্মাণ করা হয়। এই দ্বীপটি ১৬৬৫ সালে ব্রিটিশদের হস্তগত হয় এবং ১৬৬৮ সালে ব্রিটিশ ইস্ট ইন্ডিয়া কোম্পানি দুর্গটিকে অধিকারে নিয়ে নেয়। দীর্ঘ দশ বছরের বেশি সময় ধরে, তারা জমিদারী খাস কামড়ার আশপাশে একটি প্রতিরক্ষামূলক কাঠামো গড়ে তোলে। ১৭১৬ এবং ১৭২৩ সালের মাঝামাঝি সময়ে উন্নয়নশীল শহরটির চারিদিকে প্রাচীর দিয়ে পরিবেষ্টন করা হয়। যদিও দ্রুত নগরায়নের ফলে ১৮৬৫-তে প্রাচীরটিকে ভেঙে দেয়া হয়, যার ভগ্নাবশেষ এখনো কিছু এলাকায় বিদ্যমান।
মূল পর্তুগিজ দুর্গটির খুব কমই উপাত্ত রয়েছে এবং ঐতিহাসিকেরা জমিদারী এলাকার মূল অবস্থান একসঙ্গে করার চেষ্টা করছেন। দক্ষিণ মুম্বইয়ের একটি নৌ স্টেশনে "আইএনএস এঙ্গরে" এলাকার মধ্যে দুটি প্রবেশদ্বার অবস্থিত। এখানে একটি সূর্যঘড়ি রয়েছে যা পর্তুগিজ যুগের বলে মনে করা হয়। এই সূর্যঘড়িতে দিনের ১২ঘণ্টা চিহ্নিত করা হয় না, বরং ঐসময়কার লোকেদের কাছে নির্দিষ্ট সময়ের তাৎপর্য বলে গণ্য করা হত।
দুর্গের মধ্যকার প্রধান ভবনটি ছিল রাজ্যপালের বাসভবন, যেখানে বোম্বের প্রথম রাজ্যপাল জেরাল্ড অঙ্গিয়ার থাকার জন্য ব্যবহার করতেন। পরবর্তী দুই শতাব্দী ধরে বাসভবনটি প্রথমে পারেল এবং অতঃপর মালবার পাহাড়ে স্থানান্তরিত করে ব্যবহার করা হয়। বর্তমান ভবনটি পশ্চিমাঞ্চলীয় নৌ কম্যান্ডের ফ্ল্যাগ অফিসার প্রধান সেনাপতির ভবনে অবস্থিত।
এইচএইচএইচএইচ

এইচএইচএইচএইচ () ফরাসি লেখক লরেন্ট বিনেটের প্রথম উপন্যাস, যা ২০১০ সালে প্রকাশ করা হয়। উপন্যাসটি দ্বিতীয় বিশ্বযুদ্ধের সময় প্রাগের নাৎসি নেতা রেইনহার্ড হেইড্রিচকে হত্যার উপর ভিত্তি করে লেখা, যা অপারেশন অ্যানথ্রোপাইড নামে পরিচিত। উপন্যাসটি ২০১০ সালে প্রিক্স গনকোর্ট ডু প্রিমিয়ার রোমান পুরস্কার লাভ করে।
উপন্যাসটি অপারেশনের ইতিহাস এবং তার চরিত্রের জীবনকে অনুসরণ করে রেইনহার্ড হেইডরিচ এবং তার হত্যাকারী জোসেফ গ্যাচিক এবং জন কুবিস সম্পর্কিত বিষয় ফুটিয়ে তোলে। কিন্তু বইটির গবেষণা ও লেখার প্রক্রিয়া সম্পর্কে লেখক এর প্রতিক্রিয়ার সাথে মিলিত হয়ে, বিষয়টির অন্যান্য সাহিত্য ও প্রচার মাধ্যমের বিষয়ে তার ভাষ্য, এবং প্রকৃত মানুষদের আচরণের প্রয়োজনীয়তা কতটুকু হতে পারে সে সম্পর্কে তার প্রতিফলনে সম্পূর্ণ নয় যতটা ঐতিহাসিক উপন্যাসে হয়।
এইচএইচএইচএইচ উপন্যাসটি ২২ টি ভাষায় অনুবাদ করা হয়েছে। স্যাম টেলর কর্তৃক ইংরেজি অনুবাদ, ২২ এপ্রিল ২০১২ সালে মার্কিন যুক্তরাষ্ট্রে ফাররা, স্ট্রাউস এবং গ্রেউক্স দ্বারা এবং যুক্তরাজ্যে ৩ মে ২০১২ তারিখে হারভিল সিকারের মাধ্যমে প্রকাশিত হয়েছে।
ক্যাড্রিক জিমিনেজ, উপন্যাসের অবলম্বনে একটি চলচ্চিত্র পরিচালনা করেন, যাতে জেসন ক্লার্ক, রোজমুন্ড পাইক, মিয়া ওয়াস্কোভস্কা, জ্যাক ও'কনেল এবং জ্যাক রিয়ানোর অভিনয় করেন।
উম্মে কুলসুম স্মৃতি

উম্মে কুলসুম স্মৃতি (জন্ম: ১ জুন ১৯৬৩) বাংলাদেশের একজন রাজনীতিবিদ ও গাইবান্ধা-৩ আসনের সাবেক সংসদ সদস্য। এর আগে তিনি দশম জাতীয় সংসদে তিনি সংরক্ষিত নারী ৪ আসনের সংসদ সদস্য ছিলেন।
উম্মে কুলসুম স্মৃতি ১৯৬৩ সালের ১ জুন তৎকালীন পূর্ব পাকিস্তানের গাইবান্ধায় জন্মগ্রহণ করেন।
উম্মে কুলসুম স্মৃতি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগের মনোনয়নে গাইবান্ধা-জয়পুরহাট জেলার জন্য নির্ধারিত সংরক্ষিত নারী আসন-৪ নং আসন থেকে ১ম বারের মতো এমপি নির্বাচিত হন। ২০১৯ সালের ৬ নভেম্বর জাতীয় সম্মেলনে বাংলাদেশ কৃষক লীগ এর জাতীয় কমিটির সাধারণ সম্পাদক হিসেবে নির্বাচিত হন ৷
সংসদ সদস্য ইউনুস আলী সরকারের মৃত্যুর পর ২১ মার্চ ২০২০ সালের গাইবান্ধা-৩ (সাদুল্যাপুর-পলাশবাড়ী) আসনের উপনির্বাচনে তিনি আওয়ামী লীগের মনোনয়নে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
খেমটা নাচ

খেমটা বা খ্যামটা নাচ উত্তর ভারতীয় বাইজি নাচের একটি হীন বিকল্প।
খেমটা নাচ একসময়ে ধনী ও জমিদারদের বৈঠক খানায় ও অন্তঃপুরে আমোদ প্রমোদের উদ্দেশ্যে যথেষ্ট প্রচলিত ছিল। তবলা, হারমোনিয়াম, সারঙ্গীর সাথে সারা রাত ধরে নাচ চলত।
খেমটা বাই বা নর্তকী গানের কলি গাওয়ার সাথে সাথে গ্রীবা সঞ্চালন, কটি চালনা, অঙ্গভঙ্গি ও ভ্রূভঙ্গি করে গানের ভাবার্থ ফুটিয়ে তুলত। হাতের রুমাল বা বসনপ্রান্ত কখনও বা ঘাগড়ার আঁচলের প্রান্ত এক হাতে উপরে তুলে নর্তকী বিভিন্ন পাদচালনার মাধ্যমে নৃত্যস্থল গোলাকারে প্রদক্ষিণ করত। দর্শকের খুশি হয়ে টাকাকড়ি রুমালে বেঁধে ছুঁড়ে দিত।
ভিড়ের চাপ এড়াতে কখনও কখনও নাটমণ্ডপের পরিবর্তে কাছের কোন জলাশয়ের ধারে সাময়িকভাবে বাঁধা মঞ্চে নাচের আসরের আয়োজন হত। দর্শকরা জলাশয়ের পাড় থেকে নাচের রসাস্বাদ করত। জলে বাঁধা মঞ্চের নাচকে বলা হত জল খেমটা।
চাকা লাগানো পুতুল

উত্তর চব্বিশ পরগনার হারোয়া অঞ্চলের চাকা লাগানো গাড়ি পুতুল বাংলার পুরোনো টেরাকোটার সামগ্রীর মধ্যে অন্যতম। চন্দ্রকেতুগড়ের প্রত্ন সামগ্রীর মধ্যে এই চাকা লাগানো গাড়ি পাওয়া গেছে।
হাওড়াতেও এইধরনের পুতুল পাওয়া গেছে।
পোড়ামাটির গোরুর গাড়ি, মোটর গাড়ি, ঘোড়া সওয়ার ইত্যাদি পুতুল তৈরি হয়। পুতুলের রং সাধারণ। খড়ি মাটি দিয়ে করা হয়। খড়ি মাটির উপর লাল, হলুদ, নীল ডোরা কাটা দাগ দিয়ে করা হয়।
হাওড়ার পুতুল গুলির মধ্যে পালকি, নৌকা উল্লেখযোগ্য। এছাড়া চাকা লাগানো পুতুলও করা হয়। মূলত গ্রামের মহিলারাই এই পুতুল তৈরি করেন।
বেগম আখতার জাহান

বেগম আখতার জাহান (জন্ম: ১ জুলাই ১৯৫২) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
আখতার জাহান ১৯৫২ সালের ১ জুলাই তৎকালীন পূর্ব পাকিস্তানের রাজশাহীতে জন্মগ্রহণ করেন।
আখতার জাহান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজশাহী জেলার জন্য নির্ধারিত সংরক্ষিত নারী আসন-৫ নং আসন থেকে ১ম বারের মতো এমপি নির্বাচিত হন।
২০১৯ সালে বাংলাদেশ সরকার তাঁকে বেগম রোকেয়া পদকে ভূষিত করে।
কামরুল হাসান ভূঁইয়া

কামরুল হাসান ভূঁইয়া (জুলাই ২৪, ১৯৫২ – আগস্ট ০৬, ২০১৮) বাংলাদেশ সেনাবাহিনীর অবসরপ্রাপ্ত মেজর। তিনি ছিলেন বীর মুক্তিযোদ্ধা, মুক্তিযুদ্ধ গবেষক ও লেখক। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন। মুক্তিযুদ্ধ সাহিত্যে অবদানের জন্য তিনি ২০১৮ সালে বাংলা একাডেমি পুরস্কার লাভ করেন।
কামরুল হাসান ভূঁইয়া কুমিল্লা জেলায় ১৯৫২ সালের ২৪ জুলাই জন্মগ্রহণ করেন।পড়াশোনা করেছেন যশোর জিলা স্কুল ও ঝিনাইদহ ক্যাডেট কলেজে। ১৯৮৩ সালে চীনা ভাষায় স্নাতকোত্তর ডিগ্রি লাভ করেন বেইজিং ভাষা ও সংস্কৃতি বিশ্ববিদ্যালয় থেকে।
১৯৭৪ সালের ৯ জানুয়ারি বাংলাদেশ সেনাবাহিনীতে যোগ দেন। ১৯৭৫ সালের ১১ জানুয়ারি সেকেন্ড লেফটেন্যান্ট হিসেবে ৪র্থ ইস্ট বেঙ্গল রেজিমেন্টে কমিশন লাভ করেন। ১৯৯৬ সালের ১২ জুলাই মেজর পদমর্যাদায় থাকা অবস্থায় বাংলাদেশ সেনাবাহিনী থেকে স্বেচ্ছায় অবসর নেন। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন তিনি। 
১৯৭১ সালে এইচএসসি পরীক্ষার্থী ছিলেন কামরুল হাসান ভূঁইয়া। দেশে মুক্তিযুদ্ধ শুরু হলে যুদ্ধে যোগ দেন তিনি। তিনি মুক্তিযুদ্ধের ২ নম্বর সেক্টরের অধীনে যুদ্ধ করেন।
তার প্রকাশিত বইয়ের মধ্যে মুক্তিযুদ্ধবিষয়ক বইয়ের সংখ্যা ২৩টি, সামরিক ইতিহাসের ওপর লেখা ১টি এবং শিশুতোষ গ্রন্থ ৩টি। এর মধ্যে উল্লেখযোগ্য মুক্তিযুদ্ধ বিষয়ক বই হলো: 
কামরুল হাসান ভূঁঈয়া ২০১৮ সালের ৬ আগস্ট দুপুর ২টায় ঢাকার সম্মিলিত সামরিক হাসপাতালে (সিএমএইচ) মৃত্যু বরণ করেন। তিনি ডায়বেটিস ও কিডনী সংক্রান্ত জটিলতায় ভুগছিলেন।
বাইশারী ইউনিয়ন, নাইক্ষ্যংছড়ি

বাইশারী বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
বাইশারী ইউনিয়নের আয়তন ৩২,০০০ একর (১২৯.৫০ বর্গ কিলোমিটার)।
২০২২ সালের আদমশুমারি অনুযায়ী বাইশারী ইউনিয়নের মোট জনসংখ্যা ১৮,৩৩৭ জন। এর মধ্যে ১৪,৯৩১জন মুসলিম, ৩০৫৮ জন বৌদ্ধ, ১৮১ জন খ্রিস্টান, ১৬৬ জন হিন্দু ও ১ জন অন্যান্য ধর্মের অনুসারী।
নাইক্ষ্যংছড়ি উপজেলার সর্ব-উত্তরে বাইশারী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে দোছড়ি ইউনিয়ন, আলীকদম উপজেলার নয়াপাড়া ইউনিয়ন ও লামা উপজেলার ফাঁসিয়াখালী ইউনিয়ন; উত্তরে লামা উপজেলার ফাঁসিয়াখালী ইউনিয়ন; পশ্চিমে কক্সবাজার জেলার চকরিয়া উপজেলার খুটাখালী ইউনিয়ন, রামু উপজেলার ঈদগড় ইউনিয়ন ও গর্জনিয়া ইউনিয়ন এবং দক্ষিণে দোছড়ি ইউনিয়ন অবস্থিত।
বাইশারী ইউনিয়ন নাইক্ষ্যংছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী বাইশারী ইউনিয়নের সাক্ষরতার হার ৩১.৮%। এ ইউনিয়নে ১টি স্কুল এন্ড কলেজ, ১টি দাখিল মাদ্রাসা ও ১৩টি প্রাথমিক বিদ্যালয় রয়েছে।
বাইশারী ইউনিয়নে যোগাযোগের প্রধান সড়ক হল কক্সবাজারের অন্তরগত ঈদগাঁও থানার আওতাদ্বিন ঈদগাও বাস স্টেশনের পূর্ব দিকে মুখ করে প্রধান সড়ক হয়ে ঈদগড় অতিক্রম করে বাইশারী বাজার অথবা নাইক্ষ্যংছড়ি-বাইশারী সড়ক। প্রধান যোগাযোগ মাধ্যম সিএনজি,মটরবাইক,টমটম ব্যাটারী চালিত অটোরিক্সা।
বাইশারী ইউনিয়নের প্রধান হাট-বাজার হল বাইশারী বাজার। ও আলী মিয়া পাড়া নতুন বাজার
অরুণাভ সরকার

অরুণাভ সরকার (২৯শে মে, ১৯৪১ - ১৮ই ডিসেম্বর, ২০১৪) ছিলেন একজন বাংলাদেশী কবি, কলাম লেখক, সাহিত্য সম্পাদক ও মুক্তিযোদ্ধা। কবিতায় অবদানের জন্য তিনি ২০০৯ সালে বাংলা একাডেমি সাহিত্য পুরস্কার লাভ করেন।
সরকার ১৯৪১ সালের ২৯শে মে তৎকালীন ব্রিটিশ ভারতে বেঙ্গল প্রেসিডেন্সির টাঙ্গাইল জেলার মির্জাপুরে জন্মগ্রহণ করেন। তিনি আজিজা সরকারের সাথে বিবাহ বন্ধনে আবদ্ধ হন। তাঁদের দুই সন্তান: পুত্র সুগত সরকার এবং কন্যা মিথিলা সরকার।
তাঁর কর্মজীবন শুরু হয় দৈনিক সংবাদে সাংবাদিক হিসেবে যোগদানের মাধ্যমে। পরবর্তীতে তিনি দৈনিক যুগান্তর, ইত্তেফাক, ডেইলি মর্নিং সান, গণবাংলা, নিউ নেশন, দৈনিক জনপদ, নিউজ টুডে, দি ইন্ডিপেন্ডেন্টসহ বিভিন্ন সংবাদপত্রে সাংবাদিক ও কলাম লেখক হিসেবে কাজ করেছেন।
সরকার রচিত প্রথম কাব্যগ্রন্থ হলো "নগরে বাউল"। এটি ১৯৭৬ সালে প্রকাশিত হয়। তাঁর দ্বিতীয় কাব্যগ্রন্থ "কেউ কিছুই জানে না" প্রকাশিত হয় ১৯৮০ সালে। দীর্ঘ বিরতির পর ২০০৬ সালে তাঁর তৃতীয় কাব্যগ্রন্থ "নারীরা ফেরে না" প্রকাশিত হয়। তিনি "খোকনের অভিযান", "গল্প থেকে গল্প", "ইলশেগুঁড়ি", "ভালুকার মৌমাছি", "ভালুকার দুই বন্ধু" নামে পাঁচটি শিশুতোষ গ্রন্থ রচনা করেন। এছাড়া তিনি ১৯৬৯ থেকে ১৯৮৫ সালে কাব্য সাময়িকী "ঈশিকা" সম্পাদনা করতেন। সাংবাদিকতা বিষয়ে প্রণয়ন করেন "সম্পাদনার প্রথম পাঠ" (২০১৫) শীর্ষক পুস্তিকা।
অরুণাভ সরকার ২০১৪ সালের ১৮ই ডিসেম্বর মৃত্যুবরণ করেন। তাঁর ইচ্ছানুসারে মৃতদেহ ঢাকা মেডিকেল কলেজে দান করা হয়।
ঘুমধুম ইউনিয়ন

ঘুমধুম বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
ঘুমধুম ইউনিয়নের আয়তন ১৬,০০০ একর (৬৪.৭৫ বর্গ কিলোমিটার)।
২০২২ সালের আদমশুমারি অনুযায়ী ঘুমধুম ইউনিয়নের মোট জনসংখ্যা ১৭,৭০৭ জন। এর মধ্যে ১৩,৫৩০ জন মুসলিম, ৪,০১৭ জন বৌদ্ধ, ১৫৬ জন হিন্দু, ৩ জন খ্রিস্টান ও ১ জন অন্যান্য ধর্মের অনুসারী।
নাইক্ষ্যংছড়ি উপজেলার সর্ব-দক্ষিণে ঘুমধুম ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬০ কিলোমিটার। এ ইউনিয়নের উত্তরে নাইক্ষ্যংছড়ি সদর ইউনিয়ন ও সোনাইছড়ি ইউনিয়ন; পশ্চিমে কক্সবাজার জেলার রামু উপজেলার খুনিয়াপালং ইউনিয়ন, উখিয়া উপজেলার হলদিয়াপালং ইউনিয়ন, রত্নাপালং ইউনিয়ন, রাজাপালং ইউনিয়ন ও পালংখালী ইউনিয়ন এবং দক্ষিণে ও পূর্বে মায়ানমারের রাখাইন প্রদেশ অবস্থিত।
ঘুমধুম ইউনিয়ন নাইক্ষ্যংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী ঘুমধুম ইউনিয়নের সাক্ষরতার হার ৩৪.৩%। বর্তমানে এই ইউনিয়নে ১টি কলেজ (২০২১ সালে প্রতিষ্ঠিত), ১টি মাধ্যমিক বিদ্যালয়, ১টি দাখিল মাদ্রাসা ও ১৪টি প্রাথমিক বিদ্যালয় রয়েছে।
মাহমুদুল হক সানি, বিচারক। জয়দেব কর্মকার, বিসিএস (সাধারণ শিক্ষা)। ড. আসিফ ইমরান, ডিজাইন ইঞ্জিনিয়ার, অ্যাপল।
ঘুমধুম ইউনিয়নে যোগাযোগের প্রধান সড়ক হল নাইক্ষ্যংছড়ি-ঘুমধুম সড়ক। প্রধান যোগাযোগ মাধ্যম সিএনজি চালিত অটোরিক্সা।
ঘুমধুম ইউনিয়নের প্রধান হাট-বাজার হল তুমব্রু বাজার।
পূর্ববর্তী চেয়ারম্যান: দীপক বড়ুয়া-২০০৩-২০১৪;
আলহাজ্ব মো. খাইরুল বশর-১৯৮৭-২০০৩;
অরবিন্দু বড়ুয়া-১৯৮২-১৯৮৭
দোছড়ি ইউনিয়ন

দোছড়ি বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি ইউনিয়ন।
দোছড়ি ইউনিয়নের আয়তন ৪৩,৫২০ একর (১৭৬.১২ বর্গ কিলোমিটার)। এটি নাইক্ষ্যংছড়ি উপজেলার সবচেয়ে বড় ইউনিয়ন।
২০২২ সালের আদমশুমারি অনুযায়ী দোছড়ি ইউনিয়নের মোট জনসংখ্যা ৯,৬৪৭ জন।
এর মধ্যে ৭,৪১৯ জন মুসলিম, ২,০৬৫ জন বৌদ্ধ,১৫৪ জন খ্রিস্টান, ৫ জন হিন্দু এবং ৪ জন অন্যান্য ধর্মের অনুসারী।
নাইক্ষ্যংছড়ি উপজেলার মধ্য-পূর্বাংশ জুড়ে দোছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ১৩ কিলোমিটার। এ ইউনিয়নের পূর্বে আলীকদম উপজেলার কুরুকপাতা ইউনিয়ন, উত্তর-পূর্বে আলীকদম উপজেলার নয়াপাড়া ইউনিয়ন, উত্তর-পশ্চিমে বাইশারী ইউনিয়ন, দক্ষিণ-পশ্চিমে কক্সবাজার জেলার রামু উপজেলার গর্জনিয়া ইউনিয়ন, পশ্চিমে কক্সবাজার জেলার রামু উপজেলার কচ্ছপিয়া ইউনিয়ন, দক্ষিণে নাইক্ষ্যংছড়ি সদর ইউনিয়ন ও মায়ানমারের রাখাইন প্রদেশ এবং দক্ষিণ-পূর্বে মায়ানমারের রাখাইন প্রদেশ অবস্থিত।
দোছড়ি ইউনিয়ন নাইক্ষ্যংছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী দোছড়ি ইউনিয়নের সাক্ষরতার হার ১৬.২%। এ ইউনিয়নে ১টি নিম্ন মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
দোছড়ি ইউনিয়নে যোগাযোগের প্রধান সড়ক হল নাইক্ষ্যংছড়ি-দোছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
দোছড়ি ইউনিয়নের প্রধান হাট-বাজার হল দোছড়ি বাজার।
বাংলাদেশ দূতাবাস, ওয়াশিংটন, ডি.সি.

ওয়াশিংটন, ডি.সি.-তে অবস্থিত বাংলাদেশের দূতাবাস হচ্ছে গণপ্রজাতন্ত্রী বাংলাদেশের একটি কূটনৈতিক মিশন যা যুক্তরাষ্ট্রে অবস্থিত। এটি ক্লেভারল্যান্ড পার্কের পার্শ্ববর্তী ৩৫১০ ইন্টারন্যাশনাল ড্রাইভ, উত্তরপশ্চিম, ওয়াশিংটন, ডি.সি.-তে অবস্থিত।
এই দূতাবাসতটি নিউ ইয়র্ক সিটি, এবং লস অ্যাঞ্জেলেসের কনস্যুলেট-জেনারেলকেও পরিচালনা করে থাকে।
এখানকার রাষ্ট্রদূত হচ্ছেন মুহাম্মদ ইমরান।
ওয়াশিংটন, ডি.সি.-তে বাংলাদেশের প্রথম অস্থায়ী দূতাবাস কানেক্টিকাট এভিনিউয়ে অবস্থিত ছিল।
মার্চ ১৯৭৩-এ ওয়াশিংটন, ডি.সি.-তে সর্বপ্রথম দূতাবাস খোলার লক্ষে ১৭৩২ ম্যাসাচুসেটস এভিনিউ উত্তরপশ্চিমে বাংলাদেশ একটি ভবন ক্রয় করে। ঐস্থানে দূতাবাস খোলায় কিছু স্থানীয় বাসিন্দা এর করে। এই মন্ত্রণালয় গৃহকে সরকারি দফতরখানায় রূপান্তরিত করতে আবেদন করা হয়, এবং কলম্বিয়া জেলার আঞ্চলিক আবেদন বোর্ড এই অনুরোধপত্রকে প্রত্যাখ্যান করার সিদ্ধান্ত নেয়। এই প্রত্যাখ্যানপত্রের সাথে বাংলাদেশ দূতাবাস অসম্মতি প্রকাশ করে বিবৃতি দেয় যে, এই ভবনটি পরিকল্পিত সরকারি দফতরখানা এলাকায় অবস্থিত। বাংলাদেশ এই ভবনটিকে চিলি প্রজাতন্ত্রের কাছে বিক্রি করে দেয়, যা দেশটি তার দূতাবাস হিসেবে ভবনটিকে কাজে লাগাতে সক্ষম হয়।
২২০১ উয়িসকনসিন এভিনিউ উত্তরপশ্চিমে সফলভাবে বাংলাদেশের দূতাবাস প্রতিষ্ঠার পর দূতাবাসের নির্মাণকার‍্য শেষ হয়।
২০০০ সালে, বাংলাদেশের দূতাবাসকে ৩৫১০ ইন্টারন্যাশনাল ড্রাইভ উত্তরপশ্চিমে সরানো হয়। এই স্থাপনাটি স্মিথগ্রুপ প্রকৌশল প্রতিষ্ঠানের স্থপতি এডওয়ার্ড গার্সিয়া কর্তৃক ডিজাইন করা হয়েছিল।
এই স্থপতি ভবনটিকে গঙ্গা নদীর বদ্বীপ সদৃশ করে ডিজাইন করেন। ডানাকৃতির ছাঁদ প্রস্ফুটিত পদ্মকে, এবং প্রবেশদ্বারে সবুজ পাথরসমূহ বহমান নদনদীকে নির্দেশ করছে।
নাথসাহিত্য

নাথপন্থী সাধকেরা একটা বিশেষ ধর্মকর্মের সঙ্গে যুক্ত। যোগসাধনাই সেই ধর্মের মূল প্রেরণা। এজন্য নাথপন্থী সাধকদের যোগী বলা হয়। নাথধর্মের সঙ্গে চর্যাপদের সহজপন্থী ধর্মমতের হয়তো কিছু প্রভেদ আছে,কিন্তু মিলটি সেই পরিমাণে কম নয়। এ সম্পর্কে মণীন্দ্রমোহন বসুর মন্তব্য,
"প্রকৃতপক্ষে এই সকল ধর্মমত একই উৎস হইতে উৎপন্ন হইয়া বিভিন্ন ভাবধারায় পরিপুষ্টি লাভ করিয়া বিশিষ্টতাসম্পন্ন হইয়াছে। নাথ অর্থে "সদগুরুনাথ" এবং গুরু বুঝাইতে এই শব্দটি চর্য্যাতেও ব্যবহৃত হইয়াছে,যথা "ভক্তি ন পুচ্ছসি নাহ" এই গুরুপরম্পরায় প্রচারিত বিশিষ্ট মতবাদই নাথ-ধর্মেরও বিশেষত্ব। চর্যাতেও ধর্মার্থে গুরুকেই অনুসরণ করিতে নির্দেশ দেওয়া হইয়াছে। তাহা হইলে এই দুই মতবাদের বিভিন্নতা কোথায়?"
দশম শতাব্দীতে সারা ভারতই নাথপন্থীদের বিচরণক্ষেত্র ছিলো। হাজার বছরের বাংলাদেশের ইতিহাসেও নাথপন্থী যোগীদের সাধনভজনের কাহিনী শ্রুতিবদ্ধ হয়েছে। এদেশের ছড়াপাঁচালি, লোকগীতি ও কিছু কিছু আখ্যানকাব্যে নাথপন্থী যোগীদের ধর্মকর্ম ও আচার-আচরণের অনেক চিত্তাকর্ষক কাহিনীকে রূপদান করা হয়েছে। জনচিত্ত আকর্ষণকারী ময়নামতি ও গোপীচন্দ্রের গান এবং গোরক্ষবিজয়-কাহিনী এই নাথসাহিত্যের অন্তর্ভুক্ত। এই সব কাহিনী দশম-দ্বাদশ শতাব্দীতে রচিত হলেও পরবর্তীকালে একই বিষয়ের ভিত্তিমূলে উৎপন্ন অনেক ছড়াগান উত্তরবঙ্গের কৃষকদের মুখে মুখে প্রচলিত হয়। কাজেই এসব ছড়ায় প্রাচীন ভাষাবৈশিষ্ট্যের পরিচয় নেই।
প্রাচীন বাংলা সাহিত্যের নিদর্শন বৌদ্ধগান ও দোহার ভাষারূপের পরিচয় মেলে নাথসাহিত্যে। উভয় ধারার সাহিত্যেই বৌদ্ধ সিদ্ধাচার্যগণের উল্লেখ রয়েছে। এইসব সিদ্ধপুরুষ হচ্ছেন মীননাথ বা মৎস্যেন্দ্রনাথ, জলান্ধরীপাদ বা হাড়িপা, গোরক্ষনাথ বা গোরখনাথ এবং কানুপা বা কাহ্নপাদ। এঁদের সময় ও স্থানিক অবস্থান সম্পর্কে পণ্ডিতগণ একমত নন।
বৌদ্ধ ধর্মের সঙ্গে শৈব ধর্মের সম্মিলনে যে নাথধর্মের প্রসার লাভ করেছিল, তারই যোগমাহাত্ম্য ও কাহিনী অবলম্বনে নাথসাহিত্যের বিকাশ ঘটে।
কেইটলিন নাকন

কেইটলিন নাকন (জন্ম জুন ১১, ১৯৯৯) হলেন একজন মার্কিন অভিনেত্রী এবং সঙ্গীতজ্ঞ, তিনি মার্কিন টেলিভিশন চ্যানেল এএমসি'তে প্রচারিত অধীরতামূলক দৃশ্যকাব্যের জনপ্রিয় ধারাবাহিক "দ্য ওয়াকিং ড্যাড"-এ তার ভূমিকা "ইনিড" হিসেবে অভিনয় করার জন্য বিশেষভাবে পরিচিত।
নাকন, "লাভিং জেনারেসলি" নামক একটি চলচ্চিত্রে অভিনয়ের মাধ্যমে তার অভিনয় জীবনের যাত্রা শুরু করেন। তার প্রথম ছোট পর্দায় হাজির হওয়া ধারাবাহিকটি হল মার্কিন টেলিভিশন চ্যানেল এবিসি'তে প্রচারিত দৃশ্যকাব্যিক ধারাবাহিক "রেজুরেকশন"। এছাড়াও তিনি ২০১৪ সালে জনপ্রিয় মার্কিন শিশুতোষ চ্যানেল কার্টুন নেটওয়ার্ক-এ এডাল্ট সুইম নামক প্রচারণা (রাত ৮ টা থেকে সকাল ৬ টা পযন্ত) অংশে মুক্তি পাওয়া হাস্যরসাত্বক দৃশ্যকাব্যের সংক্ষিপ্ত চলচ্চিত্র "টু মেনি কুকস"-এ হাজির হন, যেটির একটি প
পর্ব ইউটিউব-এ তুমুল জনপ্রিয়তা ছড়িয়ে পড়ে। এছাড়া, তিনি মার্কিন সম্প্রচারভিত্তিক প্রতিষ্ঠান গো৯০-এর রোমাঞ্চকর কাহিনী সমৃদ্ধ দৃশ্যকাব্যের ওয়েব ধারাবাহিক "টেগড"-এ ইলিসা চরিত্রটিতে অভিনয় করছেন। তার সবচেয়ে উল্লেখযোগ্য ভূমিকাটি হল, অধীরতামূলক দৃশ্যকাব্যের জনপ্রিয় মার্কিন ধারাবাহিক "দ্য ওয়াকিং ড্যাড"-এ "ইনিড" চরিত্রটি।
২০১৫ সালে, নাকন তার প্রথম আত্বপ্রকাশকারী ইপি "লাভ ইন মে" প্রকাশ করেন।
"লাভ ইন মে" (
২০১৫)
বোলিঞ্জার ব্যান্ডসমূহ

বোলিঞ্জার ব্যান্ড একটি টুল, যা জন বোলিঞ্জার ১৯৮০ সালে আবিষ্কার করেন এবং ২০১১ সালে তার নামে এটির ট্রেডমার্ক ঘোষিত হয়। ট্রেডিং ব্যান্ড এর ধারণা থেকে পরিবর্তিত হয়, বর্তমানে এটি ও এর নির্দেশক %b ও ব্যান্ডউইডথ, কোনো মূল্যের (পূর্বতন মান সাপেক্ষে) উচ্চমান ও নিম্নমান নির্দেশ করে।
বোলিঞ্জার ব্যান্ডে মূলত থাকে-
১। N-পর্যায়ের গতিশীল গড় (MA)
২। গতিশীল গড়ের চেয়ে বড় একটি N-পর্যায়ের স্ট্যান্ডার্ড ডেভিয়েশন (MA+Kα)
৩। গতিশীল গড়ের চেয়ে ছোট একটি N-পর্যায়ের স্ট্যান্ডার্ড ডেভিয়েশন (MA-α)
এখানে N ও K এর মান সাধারণত ২০ ও ২ হয়ে থাকে। এই গড়ের মান হিসাবে সাধারণ গতিশীল গড় প্রচলিত হলেও বিকল্প হিসাবে অন্য ধরনের (যেমন সূচকীয় গতিশীল গড়) মানও ব্যবহৃত হয়। মধ্যম ব্যান্ড এবং স্ট্যান্ডার্ড ডেভিয়েশন হিসাব করার সময় একই পর্যায় ব্যবহার করাই বাঞ্ছনীয় ।
বোলিঞ্জার ব্যান্ডের উদ্দেশ্য উচ্চ ও নিম্ন মানের মাঝে একটি সম্পর্ক প্রদান করা। সংজ্ঞা অনুসারে, ঊর্ধ্বব্যান্ডে উচ্চ মূল্য এবং নিম্নব্যান্ডে নিম্ন মূল্য হয়ে থাকে। এই ধারণাটি প্যাটার্ন শনাক্তকরণে সহায়ক হিসেবে কাজ করে।
২০১০ সালে জন বোলিঞ্জার এই ব্যান্ড এর ওপর ভিত্তি করে তিনটি নির্দেশক প্রণয়ন করেন : BBimpulse - যা মূল্যের পরিবর্তন হিসাব করে ফাংশন হিসাবে, শতকরা ব্যান্ডউইডথ (%b), এবং ব্যান্ডউইডথ ডেল্টা।
%"b" = (last − lowerBB) / (upperBB − lowerBB)